Alfabeta avestan

La alfabeta avestan ia es developada en la sentenios 3 e 4 ec. Per acel tempo, la lingua ia es estinguida per multe sentenios, e es sola usada como un lingua liturjial de la scrives santa avestan de zoroastrisme. Como es ancora fada oji, la liturjias ia es memorida par la prestes e resitada de memoria. La scrive ia es conoseda Din dabireh ("scrive relijiosa").

La scrive es alfabetal, e la cuantia grande de leteras (53) sujesta ce sua desinia ia es la resulta de la nesesa per fa ce lo pote resita la testos multe esata afin preas pote ave un efeto.

La zoroastristes de India, ci represente un de la comunias la plu grande survivente de zoroastristes, ance transcrive avestan en alfabetas fundida sur alfabetas brami. Oji, avestan es plu comun primida con la alfabeta gudjurati (la lingua tradisional de zoroastists indian).

Categoria:Sistemes de scrive